als_Latn uzn_Latn ron_Latn
HASAN PRISHTINA NË SHKUPIN E TIJ TË DASHUR
Nga Bedri TAHIRI
Ky 100- vjetor i shtetit modern shqiptar nuk do të kishte fare
kuptim pa doajenin e tij, të madhin Hasan Prishtina nga Palaci i Drenicës
heroike. Fryma e tij shpërtheu fuqishëm dhe bulëroi gjithadej Trojeve Etnike
Shqiptare, për të cilat edhe shkriu gjakun e pasurinë. Pas kryqendrës së
Republikës së Kosovës, Prishtinës, ai synim kishte Shkupin e tij të vjetër,
kryqendrën e Dardanisë. Aty ai kishte projektuar shtetin shqiptar me territorin
e tij natyral. Por, ëndrra e tij u ndërpre nga armiqtë e shumtë e që sot po e
përmbushin pasrëndësit e tij.
Më 12 gusht 2012, pinjollët e të
gjithë atdhetarëve, të cilët para një
shekulli kishin çliruar Shkupin, të prirë nga Mehmet Prishtina, marshuan rrugës
së të parëve të tyre dhe, bashkë me
vëllezërit andej kufirit të mallkuar ndarës, kurorëzuan madhërishëm aktin
sublim të njëqindvjeçarit kryengritës.
Akademi me porosi unifikuese
Dhe, më 12 tetor 2012, sërish Shkupi
u bë epiqendër e gjithë shqiptarisë. Atë ditë, salla e madhe e hotelit “Aleksandër
Pallas” nuk kishte vend për të gjithë të interesuarit. Erdhi e kush nuk
erdhi. Nga Kosova e nga Maqedonia, nga
Shqipëria e nga Presheva, nga Ulqini e nga Çamëria. Fryma hasaniste kishte
depërtuar në të gjitha zemrat që në damarët e vet mbanin gjak shqiptari. Më se
paku kishte poltikanë, mbase ata patën punë më të “mëdha”!!!
Tingujtë e bukur të Korit të Universitetit
të Tetovës, nën drejtimin e Fatos Lumanit dhe zëri rrëqethës i folësit të
Radios Kosova e Lirë nga frontet e luftës çlirimtare, z. Nusret
Pllana, na ngjethnin mishtë. Atmosferë e këndshme festive e mjaft emocionuese. Në rreshtin e
parë edhe princ Leka, paksa i ndrojtur dhe nën peshën e fajësive të gjyshit. Kokteji dhe kafetë në foajenë e
hotelit sikur përcillnin një porosi uniteti, pajtimi e të një bashkimi
shpirtëror gjithëkombëtar.
Pika kulmore e asaj dite ngjau në
mbrëmje. Pikërisht në orën 19 shtatorja e Hasan Prishtinës zbriti nga kamioni
bartës dhe zuri vend në bazamentin e vet, në udhëkryqin më të frekuentuar të
Shkupit, para QT ”Mavrovasja”, fare pranë sheshit “Skënderbeu”, aty ku më së
miri mund t’i bëhet nderimi kësaj figure të madhe të kombit. Kur Mehmet
Prishtina me kujdes po e mbulonte me pelhurën e mendafshtë heroin e përjetësuar
në bronx, mua më rridhnin lotët, që për fat nuk m’i shihte kush në atë muzg të
përloshur. Përqafimet me Nusret Pllanën, Fehmi Pushkollin, Mehmet Prishtinën, Izet
Mexhitin, Skënder Asanin etj. na mbushen përplot emocione që na e tretën edhe
gjumin diku në pafundësi...
Figurë e përmasave ndërkombëtare
Ajo që vulosi ceremonitë e këtyre
ditëve hasaniane në Shkup, padyshim ishte Konferenca shkencore “Veprimtaria
atdhetare e Hasan Prishtinës”, organizuar nga Instituti i
Trashëgimisë Shpirtërore Kulturore të
Shqiptarëve në Shkup (ITSHKSH) drejtuar prej Dr. Shefqet Zekolli, e cila
zhvilloi punimet në sallën Komunës së Çairit.
Të dyzet e dy referuesit: Beqir Meta, Jusuf Bajraktari, Vasilka Sancin, Hysen Kordha, Vllado
Popovski, Anton Pançev, Nebi
Dervishi, Gordana Sinadinovska, Eva
Tafili– Hyskaj, Blerim Reka, Naim Halimi, Fejzulla
Shabani, Bujar Dugolli, Xheladin Shala,
Ibrahim Gashi, Frashër Demaj, Sylë Ukshini, Romeo Gurakuqi, Branisllav Sinadinovski, Lush
Culaj, Rudina Mita- Todri, Fehmi Pushkolli, Skënder Asani & Isak
Sherifi, Hysen Matoshi, Bedri Tahiri, Zeqirja Rexhepi, Qerim Lita, Mehmet Prishtina, Sefer
Tahiri, Marenglen Verli, Vebi Xhemaili, Qemal Murati, Avzi Mustafa, Xheladin
Zymberaj & Elsev Brina, Fitim Rifati, Ilir Zylfiu, Naim Musliu, Zeqirija
Ibrahimi, Besnik Emini, Mixhait Pollozhani, Izaim Murtezani dhe Sevdail Demiri,
për dy ditë
rresht pasqyruan në rrafshe të ndryshme jetën dhe veprimtarinë e atdhtarit të
madh, Hasan Prishtina.
Pra, siç po shihet, me kumtesat e
tyre u paraqitën akademikë dhe profesorë të njohur vendor e ndërkombëtar, të
cilët me kompetencë shkencore, sollën fakte të reja lidhur me veprimtarinë
atdhetare të Hasan Prishtinës.
Paraqitja e
Vasilika Sancinit nga Universiteti i Lublanës, e cila duke i analizuar
katërmbëdhjetë pikat e Hasan Prishtinës nga perspektiva e së drejtës
ndërkombëtare, sqaroi se ky ideolog i madh u parapriu shumë dokumenteve
universale ndërkombëtare. Paskëtaj, pjesëmarrja edhe e studjuesve bullgarë e
maqedonas, tregoi qartë se figura e Hasan Prishtinës kalon caqet kombëtare. Ai
lufttoi dhe ngulmoi për të drejtat e të gjithë popujve që kërkonin lirinë.
Punimet e
Konferencës i freskoi edhe shkrimtari Behram Hoti me një poezi kushtuar Hasan
Prishtinës e Azem Galicës.
Në fund,
propozimi i Blerim Rekës që, tash e tutje, ky institucion (ITSHKSH), çdo vit, për veprimtari studimore, shkencore, letrare e kulturore, të ndajë çmimin “HASAN PRISHTINA”,
u miratua njëzëri nga të pranishmit.
Luani i Prishtinës përballë luajve
grabitçarë
Shkup, 14 tetor 2012. Ora 14. Rrugët
dhe sheshet gumëzhinin si zgjua bletësh nga njerëzit fytyrëqeshur. Edhe natyra,
pas shiut të mbrëmshëm, shndërriste tërë buzagaz. Dielli kishte ndalur hapin
dhe priste ta shohë Luanin e Prishtinës, të derdhur në bronx nga skulptori
tiranas Artan Peqini, i cili, për jetë e mot do t’i sfidojë luanët e hijenat
tinëzare përballë Kalasë legjendare.
Dhe, pse pikërisht më 14 tetor, do të
pyes ndonjëri që nuk ia vë gjithaq veshin historisë. Sepse, pikërisht më 14
tetor 1912, pra njëqind vjet më parë, Hasan Prishtina me bashkëluftëtarë e me
prijësit e tyre kishin organizuar mbledhjen në Shkup për ta bërë shtetin e të
gjithë shqiptarëve...
Sakaq, zëri i bukur i rapsodëve të
njohur, vëllezërve Llamallari, çau qiellin përgjysmë e zemërflakët
duartrokisnin zbulimin e shtatores së përjetsisë. Ai shesh tashmë do të mbajë
emrin “HASAN PRISHTINA”. Me emrin e këtij kolosi u emërtua edhe një
shkollë e Shkupit.
Dhe, sërish, nuk ke se si të mos i falënderosh ata që mundësuan këtë mrekulli, në ballë të të cilëve qëndron z. Mehmet Prishtina, i cili edhe financoi shtatoren dhe thuajse gjithë aktivitetin dhe kryetari i Çairit, z. Izet Mexhiti!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pag_Latn nob_Latn quy_Latn cym_Latn als_Latn fij_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ast_Latn als_Latn als_Latn als_Latn als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn